Document ID: /roh_data/filtered/fineweb-2-filterrobots_roh.jsonl.gz/31855

Gia baud ha Alexis Sanchez manà ils Sidamericans en avantatg. Curt avant la pausa ha Lars Stindl dentant pudì egualisar per l’equipa da Joachim Löw.
Cun mintgamai quatter puncts restan il Chile e la Germania a la testa da la gruppa B cun bunas schanzas da sa qualifitgar per il mezfinal al turnier. En il davos gieu da gruppa fruntan ils Tudestg sin il Camerun ch’ha medemamain giugà pari 1:1 encunter l’Australia. Ils Australians dattan il davos gieu da gruppa encunter ils Chilens.
RR novitads 06.00